Document ID: /roh_data/filtered/fineweb-2-filterrobots_roh.jsonl.gz/25760

L'um che valeva sco sparì dapi dumengia saira han ins chattà glindesdi en damaun mort en territori stip, communitgescha la polizia chantunala. La dumengia saira aveva il chatschader anc sajettà e sventrà ina vatga da tschierv en la regiun dal Bogn Tenigia en Val Sumvitg. Cura che ses collegas da chatscha n'han betg pli udì insatge da l’um han els alarmà la polizia. Tar l'acziun da tschertga glindesdi en damaun han ins chattà l'um mort en il Rain da Sumvitg.
RR novitads 17:00